KIRJALLINEN KYSYMYS E-0597/01 esittäjä(t): Daniel Varela Suanzes-Carpegna (PPE-DE) komissiolle. EU:n kalastusalan laajuus maailmantaloudessa.



Virallinen lehti nro 350 E , 11/12/2001 s. 0022 - 0023



KIRJALLINEN KYSYMYS E-0597/01 esittäjä(t): Daniel Varela Suanzes-Carpegna (PPE-DE) komissiolle (1. maaliskuuta 2001) Aihe: EU:n kalastusalan laajuus maailmantaloudessa Kalastus on yksi globalisaatiolle avoimimpia EU:n taloussektoreita, sillä ei pidä unohtaa, että kun mannerjalustan yksinomaisia kalastusalueita 70-luvulla yleisesti laajennettiin 200 meripeninkulmaan, EU:n kalastussektori joutui ryhtymään intensiivisiin toimiin resurssien hankkimiseksi kolmansien maiden vesialueilta, koska EU:n oma tuotanto pelkästään ei riitä kattamaan edes 50 prosenttia kalajalosteiden kulutuksesta. Sekä EU:ssa että maailmantaloudessa kalastuksella ei ole pelkästään taloudellista roolia vaan monivaikutteinen luonne, joka pitää säilyttää, koska sillä on vaikutusta elintapoihin, väestörakenteeseen, työllisyyteen ja elintarvikehuoltomme turvaavan teollisuuden säilymiseen. - Voiko komissio antaa täsmälliset, ajan tasalla olevat tiedot EU:n kalastussektorin painoarvosta suppeassa mielessä (varsinainen kalastustoiminta) EU:n BKT:ssa? - Voiko komissio antaa täsmälliset, ajan tasalla olevat tiedot EU:n kalastussektorin painoarvosta laajasti ottaen (varsinainen kalastustoiminta, jalostusteollisuus, kaupanpito, liitännäisteollisuus ja erikoistunut telakkateollisuus) EU:n BKT:ssa? - Voiko komissio antaa täsmälliset, ajan tasalla olevat tiedot EU:n kalastussektorin painoarvosta suppeassa mielessä (varsinainen kalastustoiminta) maailmantaloudessa verrattuna muiden maailman talousmahtien kuten USA:n ja Japanin vastaavaan sektoriin? - Voiko komissio antaa täsmälliset, ajan tasalla olevat tiedot EU:n kalastussektorin painoarvosta laajasti ottaen (varsinainen kalastustoiminta, jalostusteollisuus, kaupanpito, liitännäisteollisuus ja erikoistunut telakkateollisuus) maailmantaloudessa verrattuna muiden maailman talousmahtien kuten USA:n ja Japanin vastaavaan sektoriin? - Voiko komissio antaa täsmälliset, ajan tasalla olevat tiedot kalastussektorin vaikutuksesta työllisyyteen EU:ssa suppeassa mielessä (varsinainen kalastustoiminta) jäsenvaltioittain? - Voiko komissio antaa täsmälliset, ajan tasalla olevat tiedot kalastussektorin vaikutuksesta työllisyyteen EU:ssa laajasti ottaen (varsinainen kalastustoiminta, jalostusteollisuus, kaupanpito, liitännäisteollisuus ja erikoistunut telakkateollisuus) jäsenvaltioittain? Franz Fischlerin komission puolesta antama vastaus (8. toukokuuta 2001) Varsinaisen kalastustoiminnan tuotanto yhteisössä oli 7,3 miljardia euroa eli noin 0,1 prosenttia yhteisön bruttokansantuotteesta vuonna 1998. Kalastussektorien kaikkien eri osa-alueiden (varsinainen kalastustoiminta, vesiviljely, jalostusteollisuus ja kauppa) vuoden 1998 kokonaistuotanto oli 20 miljardia euroa eli 0,28 prosenttia yhteisön bruttokansantuotteesta. Varsinaisen kalastustoiminnan saman vuoden tuotanto yhteisössä sijoittuu Japanin (9,6 miljardia euroa) ja Yhdysvaltojen (2,9 miljardia euroa) arvojen väliin. Yhteisön vesiviljelyalan tuotanto oli 1,4 miljardia euroa, Japanin 4,3 miljardia euroa ja Yhdysvaltain 837 miljoonaa euroa. Komissiolla ei ole valitettavasti käytettävissään Japanin ja Yhdysvaltojen kalastusalan jalostusteollisuuden ja kaupan liikevaihtoa koskevia tietoja. Seuraavassa taulukossa esitetään kalastusalan työllisyyttä ja sen osuutta kokonaistyöllisyydestä koskevat tiedot jäsenvaltioittain. >TAULUKON PAIKKA>